ai4bharat/Pralekha huggingface dataset:
প্রতিরক্ষামন্ত্রক
ভারতীয় সেনা এবার পরীক্ষামূলকভাবে রেলের পণ্য পরিবাহী করিডোর ব্যবহার করেছে
নতুন দিল্লি, ১৫ জুন, ২০২১
রেলের পণ্য পরিবাহী করিডোরের মাধ্যমে দেশের মধ্যে দ্রুত পণ্য পরিবহন সম্ভব হয়েছে। ভারতীয় সেনা গত ১৪ জুন, ২০২১ পরীক্ষামূলক ভাবে রেলের এই পণ্য পরিবাহী করিডোর ব্যবহার করে যানবাহন এবং অন্যান্য যন্ত্রপাতি সহ একটি ট্রেন সাফল্যের সঙ্গে নতুন রেওয়ারি থেকে নতুন ফুলেরা পাঠিয়েছে। এ বিষয়ে ভারতীয় সেনা ভারতীয় রেল এবং ডেডিকেটেড ফ্রেট করিডোর কর্পোরেশন অফ ইন্ডিয়া লিমিটেড নিজেদের মধ্যে সমন্বয় বজায় রেখে সশস্ত্রবাহিনীর স্থানান্তর করনের শক্তি বাড়িয়েছে।
এই ধরনের পরীক্ষা গুলি জাতীয় সম্পদকে অনুকূল করে তোলার জন্য এবং বিভিন্ন মন্ত্রক ও বিভাগের মধ্যে সমন্বয় সাধনের জন্য 'সমগ্র জাতির দৃষ্টিভঙ্গি'-র একটি অংশ ছিল।
ভারতীয় সেনাবাহিনীর এই ধরনের পরীক্ষা সশস্ত্র বাহিনীর অভিযানের প্রস্তুতির পথকে প্রশস্ত করার ক্ষেত্রে একটি সূচনা বলে মনে করা হচ্ছে।
CG/ SB
(Visitor Counter : 189
অর্থমন্ত্রক
সেন্ট্রাল ব্যাঙ্ক ডিজিটাল মুদ্রা 'ডিজিটাল রুপি' চালু করার কথা ঘোষণা
দেশের ৭৫ টি জেলায় ৭৫ টি ডিজিটাল ব্যাঙ্কিং ইউনিট বাণিজ্যিক ব্যাঙ্কের মাধ্যমে স্হাপন করা হবে
২০২২ সালের মধ্যে দেড় লক্ষ পোস্ট অফিসকে শতকরা একশ ভাগ কোর ব্যাঙ্কিং পদ্ধতির আওতায় নিয়ে আসা হবে
নতুন দিল্লি, ১ ফেব্রুয়ারি, ২০২২
কেন্দ্রীয় অর্থমন্ত্রী শ্রীমতি নির্মলা সীতারামন আজ সংসদে বাজেট পেশ করে বলেছেন, ভারতীয় রিজার্ভ ব্যাংক ২০২২-২৩ অর্থবছরের ব্লকশৃংখল এবং অন্যান্য প্রযুক্তির ব্যবহার করে একটি নতুন ডিজিটাল রুপি ইস্যু করবে। তিনি বলেন, সেন্ট্রাল ব্যাঙ্কের ডিজিটাল মুদ্রা প্রবর্তন ডিজিটাল অর্থনীতিতে একটি বড় উৎসাহ যোগাবে। এই ডিজিটাল মুদ্রা আরও দক্ষ পরিষেবা দিতে সাহায্য করবে।
তিনি বলেছেন, সরকার ডিজিটাল সম্পদের স্থানান্তরের জন্য অর্থ প্রদানের ওপর উৎস স্থলে ১ শতাংশ কর কাটার কথা ঘোষণা করেছে।
অর্থমন্ত্রী আরো ঘোষণা করেছেন যে ডিজিটাল সম্পদ স্থানান্তর থেকে যেকোনো আয়ের ওপর ৩০ শতাংশ কর ধার্য করা হবে। ভারতের সমস্ত ধরনের ব্যক্তিগত ক্রিপ্টোকারেন্সি নিষিদ্ধ করার জন্য একটি বিল উত্থাপন করা হবে বলে তিনি জানান।
সরকার ডিজিটাল ব্যাঙ্কিং এর উপর সর্বাধিক গুরুত্ব আরোপ করেছে বলে তিনি জানিয়েছেন। ভারতের স্বাধীনতার ৭৫ বছর উপলক্ষে সেজন্য দেশের ৭৫ টি জেলায় ৭৫টি ডিজিটাল ব্যাঙ্কিং ইউনিট গড়ে তোলা হবে। এগুলি বাণিজ্যিক ব্যাঙ্কের সাথে থাকবে।
সরকার এই সিদ্ধান্ত নিয়েছে যে, ২০২২ সালের মধ্যে দেড় লক্ষ ডাকঘর কে একশ শতাংশ ওর ব্যাঙ্কিং পদ্ধতির আওতায় নিয়ে আসা হবে।
ডিজিটাল পেমেন্ট- এর প্রতিও সরকার যথেষ্ট উৎসাহ দেয় এবং আরও দেবে বলে অর্থমন্ত্রী জানিয়েছেন।
CG/ SB
(Visitor Counter : 216
প্রধানমন্ত্রীরদপ্তর
প্রধানমন্ত্রী ১৯শে মে শ্রী স্বামীনারায়ণ মন্দির আয়োজিত ‘যুব শিবিরে’ বক্তব্য রাখবেন
নতুন দিল্লি, ১৮ মে, ২০২২
প্রধানমন্ত্রী শ্রী নরেন্দ্র মোদী ১৯শে মে সকাল ১০টা ৩০ মিনিটে ভিডিও কনফারেন্সিং-এর মাধ্যমে ভাদোদরার কারেলিবাগে অনুষ্ঠিত যুব শিবিরে বক্তব্য রাখবেন। কুন্ডলধামের ও ভাদোদরার কারেলিবাগের শ্রী স্বামীনারায়ণ মন্দির যৌথভাবে এই শিবিরের আয়োজন করেছে।
যুবসম্প্রদায়কে দেশ গড়ার কাজে বিভিন্ন সামাজিক উদ্যোগে যুক্ত করতে এই শিবিরের আয়োজন করা হয়েছে। এক ভারত শ্রেষ্ঠ ভারত, আত্মনির্ভর ভারত, স্বচ্ছ ভারত ইত্যাদি বিভিন্ন উদ্যোগের মাধ্যমে নতুন ভারত গড়ার প্রক্রিয়ায় যুবসম্প্রদায়কে যুক্ত করাই এই শিবিরের মূল্য উদ্দেশ্য।
CG/CB/AS/
(
কর্মী, জন-অভিযোগএবংপেনশনমন্ত্রক
দেশের ৪১০টি জেলায় করোনা সংক্রান্ত জাতীয় সমীক্ষা প্রতিবেদন প্রকাশ করলেন ডঃ জিতেন্দ্র সিং
নয়াদিল্লি, ০২ এপ্রিল, ২০২০
কেন্দ্রীয় কর্মচারী, গণঅভিযোগ ও পেনশন বিষয়ক প্রতিমন্ত্রী ডঃ জিতেন্দ্র সিং আজ দেশের ৪১০টি জেলায় করোনা সংক্রান্ত জাতীয় সমীক্ষা প্রতিবেদন প্রকাশ করেছেন। এই প্রতিবেদনে জেলাশাসক এবং আইএএস আধিকারিকদের কোভিড-১৯ সংক্রান্ত প্রস্তুতি সমীক্ষার বিবরণী রয়েছে। সমীক্ষা প্রতিবেদনটি https://darpg.gov.in. পোর্টালে রয়েছে।
কোভিড-১৯ জাতীয় প্রস্তুতি সমীক্ষা ২০২০ দেশের ৪১০টি জেলায় চালানো হয়। এ ধরনের সমীক্ষার উদ্দেশ্য হ’ল – বিভিন্ন রাজ্যে কোভিড-১৯ প্রস্তুতির তুলনামূলক বিশ্লেষণ ও কৌশল প্রণয়ন করা; কোভিড-১৯ প্রস্তুতির ক্ষেত্রে সরকারি আধিকারিকরা কর্মক্ষেত্রে যে সমস্ত অভিজ্ঞতার সম্মুখীন হন, সে সম্পর্কে প্রধান অগ্রাধিকার ও বাধা-বিপত্তির বিষয়গুলি তুলে ধরা; প্রাতিষ্ঠানিক ও হাসপাতালগত ক্ষেত্রে প্রস্তুতির বিষয়গুলিকে মূল্যায়ন করা; ভারতের বিভিন্ন জেলায় কোভিড-১৯ মোকাবিলায় পদ্ধতি ও রূপায়ণগত ক্ষেত্রে যে সমস্ত ঘাটতি রয়েছে, সেগুলিকে খুঁজে বের করা প্রভৃতি।
সমীক্ষা প্রতিবেদন প্রকাশ উপলক্ষে ডঃ জিতেন্দ্র সিং বলেন, প্রধানমন্ত্রী গত ১৯ ও ২৪শে মার্চ জাতির উদ্দেশে ভাষণে করোনা ভাইরাস সংক্রমণ প্রতিরোধে দেশবাসীকে একজোট হয়ে লড়াই করার আবেদন জানিয়েছিলেন। সাধারণ মানুষ প্রধানমন্ত্রীর এই আবেদনে স্বতঃস্ফূর্তভাবে সাড়া দিয়ে কোভিড-১৯ মোকাবিলায় নিজেদের নিয়োজিত করেছেন। তিনি আরও বলেন, কোভিড-১৯ সংক্রান্ত জাতীয় প্রস্তুতি সমীক্ষায় ভারতের দৃঢ় সংকল্প, পরিকল্পিত পদক্ষেপ এবং একজোট হয়ে কাজ করার বিভিন্ন দিক উঠে এসেছে। এই সমীক্ষায় করোনা মহামারী প্রতিরোধে জাতীয়, রাজ্য ও জেলাস্তরে সমন্বয় বজায় রেখে কাজ করার এক অনন্য দৃষ্টান্ত ফুটে উঠেছে। এছাড়াও, এই সমীক্ষায় জনতা কার্ফিউ, দেশ জুড়ে লকডাউন, ১ লক্ষ ৭০ হাজার কোটি টাকার আর্থিক প্যাকেজ, ভারতীয় রিজার্ভ ব্যাঙ্কের সদ্য ঘোষিত আর্থিক রিলিফ প্যাকেজের কথাও জায়গা পেয়েছে। ভিডিও কনফারেন্সের মাধ্যমে এই সমীক্ষা প্রতিবেদন প্রকাশ উপলক্ষে মন্ত্রকের পদস্থ আধিকারিকরাও উপস্থিত ছিলেন।
(CG/BD/SB
কৃষিমন্ত্রক
জৈব সারের উৎপাদন বৃদ্ধি
নতুনদিল্লি, ১০ই ফেব্রুয়ারি, ২০২৩
কেন্দ্রীয় কৃষি ও কৃষক কল্যাণমন্ত্রী শ্রী নরেন্দ্র সিং তোমর জানিয়েছেন, ২০১৫-১৬ অর্থবর্ষ থেকে সরকার পরম্পরাগত কৃষি বিকাশ যোজনা এবং মিশন অর্গানিক ভ্যালু চেন ডেভেলপমেন্ট ইন নর্থ ইস্ট রিজিওনের মত প্রকল্পের মাধ্যমে জৈব পদ্ধতিতে কৃষিকাজ করার জন্য কৃষকদের উৎসাহিত করছে। রাজ্যসভায় এ সংক্রান্ত এক প্রশ্নের জবাবে মন্ত্রী জানান, এই প্রকল্পগুলির মাধ্যমে কৃষকদের জৈব সার ব্যবহার করে জৈব পদ্ধতিতে কৃষিকাজে সহায়তা করা হচ্ছে। এছাড়াও উৎপাদিত পণ্যকে বাজারজাত করতেও সাহায্য করা হচ্ছে। এর জন্য কৃষকদের নানাভাবে প্রশিক্ষিত করার উদ্যোগও নেওয়া হয়েছে।
পরম্পরাগত কৃষি বিকাশ যোজনায় সুবিধাভোগী কৃষকদের তিন বছর সময়কালে হেক্টর পিছু ৩্০০০ টাকা এবং মিশন অর্গানিক ভ্যালু চেন ডেভেলপমেন্ট ইন নর্থ ইস্ট রিজিওনের সুবিধাভোগীরা তিন বছর সময়কালে হেক্টর পিছু ৩২,৫০০ টাকা ভর্তুকি বাবদ দেওয়া হয়। ২০২২-২৩ অর্থবর্ষে জৈব পদ্ধতিতে কৃষিকাজে উৎসাহিত করার জন্য ৬৬৭ কোটি ৩৪ লক্ষ টাকা বরাদ্দ করা হয়।
(PG/CB/SB
মন্ত্রিসভারঅর্থনৈতিকবিষয়সংক্রান্তকমিটি
কেন্দ্রীয় মন্ত্রিসভা আখ চাষিদের সহায়তায় ৩,৫০০ কোটি টাকা সহায়তার প্রস্তাব মঞ্জুর করেছে
নয়াদিল্লী, ১৬ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয়ক কমিটির বৈঠকে আখ চাষিদের সহায়তায় ৩,৫০০ কোটি টাকা বরাদ্দের প্রস্তাব অনুমোদন করা হয়েছে।
বর্তমানে দেশে প্রায় ৫ কোটি আখ চাষি এবং তাদের ওপর নির্ভরশীল বহু মানুষ রয়েছেন। এছাড়াও বিভিন্ন চিনি কলে ও অনুসারি শিল্পে আরও ৫ লক্ষ কর্মচারী কাজ করেন- যাঁদের জীবিকা চিনি শিল্পের ওপর নির্ভরশীল।
কৃষকরা চিনি কলে তাঁদের আখ বিক্রি করেন। কিন্তু চিনি কলগুলিতে বাড়তি চিনি থাকায় কৃষকরা তাঁদের ন্যায্য মূল্য সঠিক সময়ে পাননা। এই সমস্যার সমাধানে বাড়তি চিনি কারখানা থেকে বাইরে নিয়ে আসার কাজে সরকারের এই উদ্যোগ সাহায্য করে। এর ফলে আখ চাষিরা তাদের ন্যায্য মূল্য সঠিক সময় পান। সরকার এই খাতে ৩,৫০০ কোটি টাকা ব্যয় করবে। এই অর্থ কৃষকের অ্যাকাউন্টে সরাসরি চলে যাবে। চিনি কলগুলির এই প্রক্রিয়ায় কোনও অর্থ বকেয়া থাকলে সেই অর্থ সংশ্লিষ্ট কারখানার অ্যাকাউন্টে জমা হবে।
ভর্তুকির এই উদ্যোগের ফলে চিনি বাজারজাত করা, প্রক্রিয়াকরণের ব্যয় এবং ২০২০-২১ চিনি বিপণন মরশুমে কারখানাগুলির জন্য বরাদ্দকৃত সর্বোচ্চ রপ্তানির কোটা অনুযায়ী ৬০ লক্ষ মেট্রিক টন চিনি রপ্তানিতে পণ্য পরিবহণে সাহায্য করা হবে।
প্রধানমন্ত্রীরদপ্তর
বিশ্বকর্মা জয়ন্তীতে দেশের শিল্পী ও কারিগরদের শুভেচ্ছা ও অভিনন্দন প্রধানমন্ত্রীর
নয়াদিল্লি, ১৭ সেপ্টেম্বর, ২০২৩
বিশ্বকর্মা জয়ন্তী উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। একইসঙ্গে তিনি অভিবাদন জানিয়েছেন দেশের সেই সমস্ত শিল্পী ও কারিগরদের উদ্দেশে যাঁরা সমাজে তাঁদের উদ্ভাবন প্রচেষ্টাকে ব্যক্তিগত নিষ্ঠা, বুদ্ধি ও কঠোর শ্রমের মাধ্যমে আরও এগিয়ে নিয়ে যেতে পেরেছেন।
সমাজমাধ্যমে এক বার্তায় প্রধানমন্ত্রী তাঁদের উদ্দেশে বলেছেন :
“ভগবান বিশ্বকর্মা জয়ন্তীতে আপনাদের সকল পরিবার-পরিজনকে জানাই অনেক অনেক অভিনন্দন। এই উপলক্ষে নিষ্ঠা, প্রতিভা ও পরিশ্রমের সাহায্যে সমাজে উদ্ভাবন প্রচেষ্টাকে আপনারা যেভাবে এগিয়ে নিয়ে গেছেন সেজন্য সকল শিল্পী ও কারিগরদেরও আমি আন্তরিকভাবে অভিবাদন জানাই।”
AC/SKD/DM/
(
কর্মী, জন-অভিযোগএবংপেনশনমন্ত্রক
উচ্চাকাঙ্ক্ষী জেলা কালেক্টরেটদের জন্য মহামারীর সময় সুপ্রশাসনের ওপর আয়োজিত একটি কর্মশালায় বক্তব্য রাখবেন কেন্দ্রীয় মন্ত্রী ডঃ জিতেন্দ্র সিং
নয়াদিল্লি, ৩ সেপ্টেম্বর, ২০২০
কেন্দ্রীয় কর্মী, জন-অভিযোগ ও পেনশন দপ্তরের প্রতিমন্ত্রী ডঃ জিতেন্দ্র সিং উচ্চাকাঙ্ক্ষী জেলাগুলির কোভিড-১৯-এর সময়ে সুপ্রশাসনের ওপর আয়োজিত একটি একদিনের ওয়ার্কশপে ৪ সেপ্টেম্বর দীক্ষান্ত ভাষণ দেবেন। সুপ্রশাসনের জাতীয় কেন্দ্র ,প্রশাসনিক সংস্কার ও জন-অভিযোগ দপ্তর ও নীতি আয়োগ যৌথভাবে এই কর্মশালার আয়োজন করবে। একদিনের এই কর্মশালায় কেন্দ্রীয় বিভিন্ন দপ্তর ও মন্ত্রকের পদস্থ আধিকারিক, রাজ্য সরকারগুলির উচ্চপদস্থ আধিকারিক এবং জেলা কালেক্টরেটরা যোগ দেবেন। প্রশাসনিক সংস্কার ও জন-অভিযোগ দপ্তরের প্রবীণ আধিকারিক ছাড়াও নীতি আয়োগের কার্যনির্বাহী আধিকারিক শ্রী অমিতাভ কান্ত এই কর্মশালায় বক্তব্য রাখবেন। এই কর্মশালার মূল উদ্দেশ্য কোভিড-১৯ মহামারীর সময় জেলাস্তরে সুপ্রশাসনের বিভিন্ন পদক্ষেপ গ্রহণের বিষয়ে মতবিনিময় করা, যাতে উচ্চাকাঙ্ক্ষী জেলাগুলির লাভ হয়।
স্বাস্থ্যক্ষেত্রে প্রশাসনিক ব্যবস্থাপনা, ই-গভর্ন্যান্স, কৃষি ও জলসম্পদ ব্যবস্থাপনা, উত্তর-পূর্বাঞ্চলের রাজ্য এবং শিক্ষা সংক্রান্ত প্রশাসনের ওপর এই কর্মশালায় বিশেষ অধিবেশনের ব্যবস্থা করা হয়েছে। প্রশাসনিক সংস্কার ও জন-অভিযোগ দপ্তরের অতিরিক্ত সচিব এবং সুপ্রশাসনের জাতীয় কেন্দ্রের মহানির্দেশক শ্রী ভি শ্রীনিবাস জানিয়েছেন, এনসিজিজি আয়োজিত এটি তৃতীয় অনলাইন ওয়ার্কশপ। এই ওয়ার্কশপে এবারই প্রথম শুধুমাত্র দেশের অভ্যন্তরীণ বিষয়গুলি নিয়ে আলোচনা হবে। ৫০০ জন আধিকারিক এই সম্মেলনে যোগ দেবেন। কোভিড-১৯ মহামারীর সময়ে এ ধরনের প্রথম সম্মেলনে এশিয়ার ১৯টি দেশের ১৬২ জন সিভিল সার্ভেন্ট যোগ দিয়েছিলেন। দ্বিতীয় সম্মেলনটিতে আফ্রিকা ও ভারতের ২৬৬ জন সিভিল সার্ভেন্ট অংশ নিয়েছিলেন। প্রতিটি সম্মেলনে সুপ্রশাসনের ওপর গৃহীত বিভিন্ন পন্থাপদ্ধতি নিয়ে আলোচনা হয়েছে।
(CG/CB/DM
প্রধানমন্ত্রীরদপ্তর
প্রধানমন্ত্রীর অরুণাচল প্রদেশের উন্নয়নমূলক কাজের প্রসঙ্গে বক্তব্য
নয়াদিল্লি, ১১ এপ্রিল, ২০২৩
কেন্দ্রীয় স্বরাষ্ট্র মন্ত্রী শ্রী অমিত শাহ-এর অরুণাচল প্রদেশের উন্নয়নমূলক কাজের প্রসঙ্গে এক ট্যুইট বার্তার প্রত্যুত্তরে প্রধানমন্ত্রী শ্রী নরেন্দ্র মোদী বলেছেন;
“এই উন্নয়নমূলক কাজগুলির মাধ্যমে অরুণাচল প্রদেশের প্রত্যন্ত অঞ্চলে বসবাসরত মানুষদের জীবনযাত্রার মানোন্নয়ন ঘটবে।”
কেন্দ্রীয় স্বরাষ্ট্র মন্ত্রী এক ট্যুইট বার্তায় জানিয়েছেন, তিনি কিবিথু-তে ৯টি ক্ষুদ্র জলবিদ্যুৎ প্রকল্প এবং আইটিবিপি-র বেশ কয়েকটি প্রকল্পের সূচনা করেছেন। শ্রী শাহ মহিলা স্বনির্ভর গোষ্ঠীগুলির দ্বারা আয়োজিত এক প্রদর্শনীও ঘুরে দেখেন।
PG/CB/NS
(
বিজ্ঞানওপ্রযুক্তিমন্ত্রক
কোভিড-19 অতিমারি- শিশুদের ওপর প্রভাব এবং তার প্রতিকার
নতুন দিল্লী ৫ই জুন ২০২১
কাউন্সিল অফ সায়েন্টিফিক এন্ড ইন্ডাস্ট্রিয়াল রিসার্চ এবং ন্যাশনাল ইন্সটিটিউট অফ সায়েন্স কমিউনিকেশন এন্ড নতুন দিল্লীর পলিসি রিসার্চের  যৌথ উদ্যোগে গতকাল শিশুদের ওপর কোভিড-19 এর প্রভাব বিষয়ে অনলাইনে একটি অর্ধ দিবসের অধিবেশন অনুষ্ঠিত হয়। এই অধিবেশনে সাম্প্রতিক কোভিড-19 এর দ্বিতীয় ঢেউয়ে শিশুদের ওপর তার প্রভাব এবং তার প্রতিকার নিয়ে আলোচনা হয়। এই ওয়েবিনারের মুখ্য অতিথি হিসাবে উপস্থিত ছিলেন নতুন দিল্লীর কেন্দ্রীয় বিদ্যালয় সংগঠন,অতিরিক্ত কমিশানার ড: ভি ভিজয়ালক্ষী। অতিথি বক্তা ছিলেন বিশিষ্ট শিশু চিকিৎসক তামিলনাড়ুর চেন্নাইয়ের শ্রী বালাজী মেডিকেল কলেজ ও হাসপাতালের শিশু চিকিৎসা বিভাগের অধ্যাপক এবং আইএপির বোর্ডের সদস্য অধ্যাপক ড: আর সোমাশেখর।এই অনুষ্ঠানে অনান্য ক্ষেত্রের বিশেষজ্ঞ,গবেষক,বিজ্ঞানী এবং বিভিন্ন বিদ্যালয়ের ছাত্রছাত্রী সহ ১৫০ জন প্রতিনিধি ফেসবুকের মাধ্যমে যোগদান করেন।
সিএসআইআর-এনআইএসসিপিআরের নির্দেশক ড: রঞ্জনা আগরওয়াল তাঁর উদ্বোধনী ভাষণে,সিএসআইআর এবং কেভিএসের মতন দুটি বড় প্রতিষ্ঠানের মধ্যে দৃঢ় বন্ধনের কথা তুলে ধরেন। ২০১৭ সালের মাঝামাঝি ছাত্রছাত্রী এবং বিজ্ঞানীদের মধ্যে আলোচনার লক্ষ্যে জিজ্ঞাসা নামে একটি প্ল্যাটফর্ম তৈরী হয়।ছাত্রছাত্রীদের মধ্যে বিজ্ঞান মনস্কতা এবং সচেতনতা গড়ে তুলতেই এই উদ্যোগ নেওয়া হয়।
কে ভি এসের অতিরিক্ত কমিশনার ড: ভি ভিজয়ালক্ষী তাঁর ভাষণে বলেন,'জিজ্ঞাসা' প্ল্যাটফর্ম এর মাধ্যমে পড়ুয়ারা বিজ্ঞানীদের সরাসরি কথা বলতে পারায়,তাদের স্বপ্ন সফল হয়েছে এবং তারা বৈজ্ঞানিকদের কাজ সরাসরি প্রত্যক্ষ করতে পারে। তিনি বলেন কোভিড-19 এর অপ্রত্যাশিত আক্রমণ আমাদের জীবনের প্রতিটি ক্ষেত্রকে প্রভাবিত করেছে। বিশেষত প্রভাব ফেলেছে সামাজিক ক্ষেত্রে। পরোক্ষভাবে প্রভাবিত হচ্ছে শিশুদের মানসিকতার। তাদের খেলার অধিকার লঙ্ঘিত হচ্ছে। শিক্ষক শিক্ষিকারা রাতারাতি তথ্যপ্রযুক্তিতে পারদর্শিতার পরিচয় দিয়ে শিশুদের পঠনপাঠনের চাপ কমাতে সাহায্য করে চলেছেন।
বিশিষ্ট শিশু চিকিৎসক অধ্যাপক ড: আর সোমাশেখর তাঁর ভাষণে "কোভিড-19 শিশুদের ওপর প্রভাব এবং তার প্রতিকার" বিষয়ে বিস্তারিত আলোচনা করেন। তিনি বলেন যদিও শিশুরা সার্স-কভ-2 সংক্রমণের প্রভাব থেকে কিছুটা মুক্ত তবুও যেটুকু প্রভাব পড়ছে তা উপসর্গহীন। মাত্র ১ থেকে ২ শতাংশ সংক্রমিত শিশুদের হাসপাতালে নিয়ে গিয়ে চিকিৎসা করাতে হচ্ছে। অভিভাবকদের থেকে তারা যাতে সংক্রমিত না হয় সে বিষয়ে তিনি সতর্ক থাকার পরামর্শ দেন। করোনা সংক্রমণ এবং সাধারণ ঠান্ডা লাগার মধ্যে পার্থক্য তুলে ধরার পাশাপাশি শিশুদের সুরক্ষিত রাখতে কিছু পদক্ষেপের কথাও তিনি তুলে ধরেন। যার মধ্যে রয়েছে প্রতিদিন ব্যায়াম করা,খেলার সুযোগ করে দেওয়া,মশালাদার এবং অপুষ্টিকর খাবার বর্জন করা,সুষম খাবার খাওয়া,নির্দিষ্ট সময়ে নিদ্রা যাওয়া,মাস্ক পরা ইত্যাদি। শিশুর আচরণে কোনো পরিবর্তন হচ্ছে কিনা সেদিকেও লক্ষ্য রাখার পরামর্শ দেন তিনি।
সমগ্র অনুষ্ঠানটি পরিচালনা করেন সিএসআইআর-এনআইএসসিপিআরের সিনিয়র প্রিন্সিপাল বিজ্ঞানী ড:ওয়াই মাধবী।
অনুষ্ঠানটি সফল করতে বিশেষ ভুমিকা নেন সংস্থার দুই বিজ্ঞানী শ্রী আর এস জয়াসমু এবং ড:এন কে প্রসন্ন সহ সমস্ত কর্মীবৃন্দ।
CG/PPM
(Visitor Counter : 319
পরিবেশওঅরণ্যমন্ত্রক
দেশের চিড়িয়াখানাগুলির মানোন্নয়নের জন্য সরকারি-বেসরকারি অংশীদারিত্ব : শ্রী প্রকাশ জাভড়েকর
নয়াদিল্লি, ০৫ অক্টোবর, ২০২০
বন্যপ্রাণী সপ্তাহ ২০২০ উদযাপন উপলক্ষে কেন্দ্রীয় পরিবেশ, বন ও জলবায়ু পরিবর্তন দপ্তরের মন্ত্রী শ্রী প্রকাশ জাভড়েকর দেশের জীব বৈচিত্র্যের কথা উল্লেখ করেছেন। বন্যপ্রাণী এবং মানুষের মধ্যে বোঝাপড়া বাড়াতে এবং বন্যপ্রাণীদের আচার-আচরণ আরও ভালোভাবে পর্যবেক্ষণের সুযোগ করে দিতে দেশের ১৬০টি চিড়িয়াখানার সরকারি-বেসরকারি অংশীদারিত্বে মানোন্নয়নের পরিকল্পনা চলছে। আগামী বাজেটে এ বিষয়ে বিস্তারিত জানানো হবে। শ্রী জাভড়েকর বলেছেন, রাজ্য সরকার, বাণিজ্যিক প্রতিষ্ঠান এবং জনসাধারণকে এই প্রক্রিয়ায় যুক্ত করা হবে। এই পরিকল্পনা অনুসারে, ছাত্রছাত্রী ও শিশুরা সহ দর্শকরা বন্যপ্রাণী, প্রকৃতি এবং মানুষের মধ্যে সম্পর্কের বিষয়টি স্পষ্টভাবে উপলব্ধি করতে পারবে।
মন্ত্রী এই উপলক্ষে সিজেডএ – টিইআরআই এর একটি প্রতিবেদন প্রকাশ করেছেন। নতুন দিল্লি জাতীয় চিড়িয়াখানার বাস্তুতন্ত্রের আর্থিক মূল্যায়ন শীর্ষক এই প্রতিবেদনে মানুষ এবং চিড়িয়াখানায় থাকা প্রাণীদের সম্পর্কে বিস্তারিত তথ্য দেওয়া হয়েছে। এই ধরনের প্রতিবেদন সম্ভবত এর আগে আন্তর্জাতিক স্তরে তৈরি হয়নি। জৈব বৈচিত্র্যের সংরক্ষণ, কর্মসংস্থান সৃষ্টি, কার্বন শোষণ, শিক্ষা, গবেষণা, বিনোদন ও সংস্কৃতি – এই সব বিষয়ের ওপর ভিত্তি করে বাস্তুতন্ত্রের আর্থিক মূল্যায়ন করা হয়েছে। ২০১৯-২০ অর্থবর্ষ অনুসারে, ৪২৩ কোটি টাকা, এর মূল্য নির্ধারিত হয়েছে। এক্ষেত্রে কার্বন শোষণ এবং চিড়িয়াখানার জমির মূল্য সম্পর্কে বিশ্লেষণ করে দেখা গেছে, এই খাতে মোট ব্যয় এককালীন ৫৫ হাজার কোটি টাকা।
মন্ত্রী , নির্বাচিত চিড়িয়াখানার আধিকারিক ও কর্মীদের হাতে সিজেডএ – প্রাণী মিত্র পুরস্কার তুলে দেন। চিড়িয়াখানায় থাকা প্রাণীদের সঠিক দেখভাল করার স্বীকৃতি-স্বরূপ এই পুরস্কার দেওয়া হয়েছে। ১) শ্রেষ্ঠ নির্দেশক/কিউরেটর, ২) শ্রেষ্ঠ প্রাণী চিকিৎসাবিদ, ৩) শ্রেষ্ঠ প্রাণীবিদ/শিক্ষাবিদ এবং ৪) শ্রেষ্ঠ অ্যানিমেল কিপারদের পুরস্কৃত করা হয়েছে। মন্ত্রী এই উপলক্ষে আয়োজিত অনুষ্ঠানে ভার্চ্যুয়ালি দেশের বিভিন্ন প্রান্তের বিদ্যালয়ের ছাত্রছাত্রীদের নানা প্রশ্নের উত্তর দিয়েছেন। ছাত্রছাত্রীরা বন্যপ্রাণী সংরক্ষণ এবং মানুষের সঙ্গে বন্যপ্রাণীর সম্পর্কের বিষয়ে শ্রী জাভড়েকরের সঙ্গে আলোচনা করেছেন। তিনি জানিয়েছেন, দেশের মূল্যবান বন্যপ্রাণীদের রক্ষা করতে হলে আমাদের সকলকে একযোগে কাজ করতে হবে।
ভারতের চিড়িয়াখানাগুলির কাজকর্ম পরিচালনার জন্য সিজেডএ গঠিত হয়েছিল। বর্তমানে দেশে ১৬০টি চিড়িয়াখানা এবং উদ্ধার কেন্দ্র রয়েছে। এইসব জায়গায় আন্তর্জাতিক মানের প্রাণীদের দেখভাল করাই সিজেডএ – এর মূল কাজ। দেশের চিড়িয়াখানাগুলিতে বর্তমানে ৫৬৭টিরও বেশি প্রজাতির ৫৬ হাজার ৪৮১টি প্রাণী রয়েছে। এদের মধ্যে ১১৪ রকমের বিপন্ন প্রজাতির প্রাণী রয়েছে। এই অনুষ্ঠানে দপ্তরের বিশেষ সচিব এবং বন দপ্তরের মহানির্দেশক ডঃ সঞ্জয় কুমার, বন্যপ্রাণী দপ্তরের অতিরিক্ত মহানির্দেশক শ্রী সৌমিত্র দাশগুপ্ত সহ উচ্চ পদস্থ আধিকারিকরাও উপস্থিত ছিলেন।
CG/CB/SB
(Visitor Counter : 190
প্রধানমন্ত্রীরদপ্তর
প্রধানমন্ত্রী ১৩ ডিসেম্বর ঋষি অরবিন্দের সার্ধ জন্মশতবার্ষিকী উপলক্ষে গৃহীত কর্মসূচির সূচনা অনুষ্ঠানে অংশগ্রহণ করবেন
প্রধানমন্ত্রী এই অনুষ্ঠানে ঋষি অরবিন্দের স্মরণে একটি স্মারক মুদ্রা ও ডাকটিকিট প্রকাশ করবেন
নয়াদিল্লি, ১২ ডিসেম্বর, ২০২২
প্রধানমন্ত্রী শ্রী নরেন্দ্র মোদী ১৩ ডিসেম্বর বিকেল ৫টায় ঋষি অরবিন্দের সার্ধ জন্মশতবার্ষিকী উপলক্ষে গৃহীত কর্মসূচির সূচনা অনুষ্ঠানে ভিডিও কনফারেন্সের মাধ্যমে অংশগ্রহণ করবেন। আজাদি কা অমৃত মহোৎসব উদযাপনের অঙ্গ হিসাবে পুদুচেরীর কম্বান কালাই সঙ্গম – এ অনুষ্ঠানটির আয়োজন করা হয়েছে। ঋষি অরবিন্দকে শ্রদ্ধা জানিয়ে প্রধানমন্ত্রী এই অনুষ্ঠানে একটি স্মারক মুদ্রা ও ডাকটিকিট প্রকাশ করবেন। তিনি দেশের বিভিন্ন প্রান্তে থাকা ঋষি অরবিন্দের ভক্তদের উদ্দেশে ভাষণ দেবেন।
১৮৭২ সালে ১৫ অগাস্ট ঋষি অরবিন্দ জন্মগ্রহণ করেন। দূরদর্শী এই নেতা ভারতের স্বাধীনতা সংগ্রামে গুরুত্বপূর্ণ ভূমিকা পালন করেছেন। দেশের স্বাধীনতার ৭৫ বছর পূর্তি উপলক্ষে ভারতের জনসাধারণ, সংস্কৃতি ও সাফল্যের গৌরবোজ্জ্বল অধ্যায় উদযাপনের জন্য আজাদি কা অমৃত মহোৎসব পালিত হচ্ছে। এই উদ্যোগের অঙ্গ হিসাবে দেশ জুড়ে বর্ষব্যাপী ঋষি অরবিন্দের সার্ধ জন্মশতবার্ষিকী উপলক্ষে বিভিন্ন কর্মসূচি গ্রহণ করা হয়েছে।
PG/CB/SB
(
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ৩১টি ৫৭ লক্ষ ছাড়িয়েছে দেশে গত ২৪ ঘণ্টায় নতুন করে আক্রান্তের সংখ্যা ৪৮ হাজার ৭৮৬, যা লাগাতার চার দিন দৈনিক-ভিত্তিতে ৫০ হাজারের নীচে
ভারতে সুস্পষ্টভাবে আক্রান্তের সংখ্যা ৫ লক্ষ ২৩ হাজার ২৫৭, যা মোট আক্রান্তের কেবল ১.৭২ শতাংশ
দৈনিক-ভিত্তিতে আক্রান্তের হার ২.৫৪ শতাংশ, যা লাগাতার ২৪ দিন ৫ শতাংশের নীচে
নয়াদিল্লি, ০১ জুলাই, ২০২১
ভারতে কোভিড টিকাকরণের সংখ্যা বুধবার ৩৩ কোটি ৫৭ লক্ষ ছাড়িয়েছে। পরিসংখ্যান অনুযায়ী, আজ সকাল ৭টা পর্যন্ত মোট ৩৩ কোটি ৫৭ লক্ষ ১৬ হাজার ১৯টি টিকাকরণ হয়েছে। একইভাবে, গত ২৪ ঘণ্টায় ২৭ লক্ষ ৬০ হাজার ৩৪৫টি টিকার ডোজ দেওয়া হয়েছে। টিকা গ্রহীতাদের মধ্যে রয়েছেন -
সর্বজনীন কোভিড-১৯ টিকাকরণের নতুন পর্যায় গত ২১ জুন থেকে শুরু হয়েছে। সারা দেশে কোভিড-১৯ টিকাকরণের হার ত্বরান্বিত করতে এবং টিকা গ্রহীতাদের পরিধি বাড়াতে কেন্দ্রীয় সরকার অঙ্গীকারবদ্ধ। দেশে গত ২৪ ঘণ্টায় নতুন করে আক্রান্ত হয়েছেন ৪৮ হাজার ৭৮৬ জন।
দেশে গত চার দিন লাগাতার দৈনিক-ভিত্তিতে আক্রান্তের সংখ্যা ৫০ হাজারেরও নীচে রয়েছে। কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমবেত প্রয়াসের ফলেই এই সাফল্য পাওয়া গেছে।
ভারতে লাগাতার সুস্পষ্টভাবে আক্রান্তের সংখ্যায় নিম্নমুখী প্রবণতা অব্যাহত রয়েছে। আজ পর্যন্ত দেশে সুস্পষ্টভাবে আক্রান্তের সংখ্যা ৫ লক্ষ ২৩ হাজার ২৫৭।
দেশে গত ২৪ ঘণ্টায় আক্রান্তের সংখ্যা ১৩ হাজার ৮০৭টি কমেছে। এর ফলে, সুস্পষ্টভাবে আক্রান্তের সংখ্যা দেশে মোট আক্রান্তের কেবল ১.৭২ শতাংশ।
কোভিড-১৯ সংক্রমণ থেকে সুস্থতার সংখ্যা নিরন্তর বাড়তে থাকায় ভারতে দৈনিক-ভিত্তিতে সুস্থতার সংখ্যা লাগাতার ৪৯ দিন দৈনিক আক্রান্তের সংখ্যার তুলনায় বেশি রয়েছে। এই প্রবণতা অব্যাহত রেখে দেশে গত ২৪ ঘণ্টায় করোনামুক্ত হয়েছেন ৬১ হাজার ৫৮৮ জন।
এদিকে দেশে গত ২৪ ঘণ্টায় দৈনিক-ভিত্তিতে আক্রান্তের সংখ্যার তুলনায় সুস্থতার সংখ্যা ১২ হাজার ৮০২টি বেশি। মহামারীর শুরুর সময় থেকে মোট আক্রান্ত ব্যক্তিদের মধ্যে ইতিমধ্যেই ২ কোটি ৯৪ লক্ষ ৮৮ হাজার ৯১৮ জন আরোগ্য লাভ করেছেন। একইভাবে, গত ২৪ ঘণ্টায় সুস্থ হয়ে উঠেছেন ৬১ হাজার ৫৮৮ জন। এর ফলে, জাতীয় স্তরে সুস্থতার হার দাঁড়িয়েছে ৯৬.৯৭ শতাংশ, যা ক্রমশ বাড়ছে।
দেশে নমুনা পরীক্ষার হার লাগাতার বাড়তে থাকায় গত ২৪ ঘণ্টায় ১৯ লক্ষ ২১ হাজার ৪৫০টি নমুনা পরীক্ষা হয়েছে। দেশে এখনও পর্যন্ত মোট নমুনা পরীক্ষার সংখ্যা ৪১ কোটি ২০ লক্ষ ২১ হাজার ৪৯৪।
দেশে একদিকে যেমন নমুনা পরীক্ষার হার ক্রমাগত বেড়ে চলেছে, অন্যদিকে তেমনই দৈনিক-ভিত্তিতে আক্রান্তের হার লাগাতার কমছে। দেশে বর্তমানে সাপ্তাহিক-ভিত্তিতে আক্রান্তের হার ২.৬৪ শতাংশ। অন্যদিকে, দৈনিক-ভিত্তিতে আক্রান্তের হার ২.৫৪ শতাংশ, যা গত ২৪ দিন ৫ শতাংশের নীচে রয়েছে।
(CG/BD/SB
রাষ্ট্রপতিরসচিবালয়
সুপ্রীম কোর্টের প্রধান বিচারপতির পদে শপথ নিলেন বিচারপতি শরদ অরবিন্দ বোবড়ে
নয়াদিল্লি, ১৮ নভেম্বর, ২০১৯
আজ রাষ্ট্রপতি ভবনের দরবার হলে একটি অনুষ্ঠানে সুপ্রীম কোর্টের প্রধান বিচারপতির পদে শপথ নিলেন বিচারপতি শরদ অরবিন্দ বোবড়ে। রাষ্ট্রপতি শ্রী রাম নাথ কোবিন্দের উপস্হিতিতে তাঁকে শপথবাক্য পাঠ করানো হয়।
SS/NS
(Visitor Counter : 45
প্রধানমন্ত্রীরদপ্তর
প্রধানমন্ত্রী ২৮ ডিসেম্বর পতাকা নেড়ে একশ তম কিষান রেলের যাত্রা শুরু করবেন
নতুন দিল্লি, ২৬ ডিসেম্বর, ২০২০
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে আগামী ২৮ ডিসেম্বর একশতম কিষান রেলের যাত্রা শুরু করবেন। ওই দিন বিকেল সাড়ে চারটেয় প্রধানমন্ত্রী পতাকা নেড়ে এই পরিষেবার সূচনা করবেন। ওই অনুষ্ঠানে উপস্থিত থাকবেন কেন্দ্রীয় মন্ত্রী শ্রী নরেন্দ্র সিং তোমর এবং শ্রী পীযূষ গোয়েল।
মহারাষ্ট্রের সাঙ্গলা থেকে পশ্চিমবঙ্গের শালিমারগামী ওই ট্রেনটিতে বহুবিধ পণ্যসম্ভার থাকবে। যার মধ্যে রয়েছে ফুলকপি, ক্যাপসিকাম, বাঁধাকপি, মরিচ, সজনে ডাটার, পেঁয়াজের মত সবজির পাশাপাশি আঙ্গুর, কমলা, ডালিম, কলা, আপেলের মতো ফল। যাত্রাপথে বিভিন্ন স্টেশনে পচনশীল পণ্যের ওঠানো-নামানোর ক্ষেত্রে কোনো বাধকতা থাকবে না। ভারত সরকার ফলমূল ও শাকসবজি পরিবহনের ক্ষেত্রে ভর্তুকির পরিমাণ ৫০ শতাংশ বাড়িয়েছে।
ভারতে প্রথম কিষাণ রেল পরিষেবার সূচনা হয়েছিল চলতি বছরের ৭ আগস্ট দেভলালি থেকে দানাপুর পর্যন্ত। পরে তা মোজাফফরপুর পর্যন্ত সম্প্রসারিত করা হয়। এই পরিষেবা চালু হওয়ায় কৃষকদের কাছ থেকে ভালই সাড়া পাওয়া গিয়েছিল। যে কারণে এই পরিষেবা সপ্তাহে একদিনের পরিবর্তে তিন দিন করা হয়।
কিষান রেল দেশজুড়ে দ্রুত কৃষি ক্ষেত্রের পরিবহন নিশ্চিত করতে অগ্রণী ভূমিকা নিয়েছে। এর পাশাপাশি পচনশীল পণ্য সরবরাহের ক্ষেত্রেও কার্যকর হয়েছে।
প্রধানমন্ত্রীরদপ্তর
তেজু বিমানবন্দরের আধুনিকীকরণকে স্বাগত জানালেন প্রধানমন্ত্রী
নতুন দিল্লি, ২৪ সেপ্টেম্বর, ২০২৩
প্রধানমন্ত্রী শ্রী নরেন্দ্র মোদী পরিকাঠামো উন্নয়নের মাধ্যমে তেজু বিমানবন্দরের আধুনিকীকরণকে স্বাগত জানিয়েছেন। আজ এই বিমানবন্দরের উদ্বোধন করেন কেন্দ্রীয় মন্ত্রী শ্রী জ্যোতিরাদিত্য এম সিন্ধিয়া।
অরুণাচল প্রদেশের মুখ্যমন্ত্রী শ্রী পেমা খান্ডুরি এক্স হ্যান্ডেলে লিখেছেন, “২০২২-এর নভেম্বরে মাননীয় প্রধানমন্ত্রী শ্রী @narendramodiজি-র ডোনি পোলো বিমানবন্দরের উদ্বোধনের পর তেজু বিমানবন্দরের আধুনিকীকরণ একটি উল্লেখযোগ্য মাইলফলক, যা আমাদের রাজ্যের যোগাযোগ ব্যবস্থাকে সম্প্রসারিত করবে।”
এর জবাবে প্রধানমন্ত্রী এক্স হ্যান্ডেলে লিখেছেন:
“অরুণাচল প্রদেশ এবং গোটা উত্তর পূর্বের যোগাযোগের পক্ষে একটি চমৎকার খবর।”
(PG/MP/AS
সড়কপরিবহণওমহাসড়কমন্ত্রক
সড়ক পরিবহন ও মহাসড়ক মন্ত্রকের বর্ষশেষের পর্যালোচনা
নতুন দিল্লি, ৩০ ডিসেম্বর, ২০২০
সড়ক পরিবহন ও মহাসড়ক মন্ত্রকের পক্ষ থেকে বিগত ৬ বছরে বিভিন্ন আইন প্রণয়ন করা হয়েছে। জনস্বার্থে চলতি বছরেও একাধিক গুরুত্বপূর্ণ পদক্ষেপ নেওয়া হয়েছে। মন্ত্রকের পক্ষ থেকে ২০১৯-২০ বছরে মোট ৮৯৪৮ কিলোমিটার নতুন রাস্তা নির্মাণ করা হয়েছে। এর পাশাপাশি মোট ১০,২৩৭ কিলোমিটার রাস্তার কাজ সম্পূর্ণ করা হয়েছে। রাস্তা নির্মাণের ক্ষেত্রে ২০১৩-১৪ আর্থিক বছরে যেখানে হার ছিল ১১.৭ কিলোমিটার, তা বেড়ে বর্তমানে হয়েছে ২৮ কিলোমিটার। চলতি বছরের ২০ ডিসেম্বর পর্যন্ত জাতীয় সড়ক সম্প্রসারণ হয়েছে মোট ১, ৩৬,১৫৫ কিলোমিটার।
মন্ত্রকের পক্ষ থেকে আগামী পাঁচ বছরে অতিরিক্ত মোট ৬০ হাজার কিলোমিটার জাতীয় সড়কের উন্নয়ন ঘটান হবে বলে জানানো হয়েছে। এর পাশাপাশি দেশের ১০০ টি পর্যটন কেন্দ্রে যোগাযোগ রক্ষার জন্য রাস্তা তৈরি কবে হবে। এছাড়াও দেশের ৪৫ টি শহরের জন্য বাইপাস তৈরির পরিকল্পনা নেওয়া হয়েছে।
মন্ত্রকের পক্ষ থেকে ২০১৩-১৪ বছরে যেখানে ৩৩, ৭৪৫ কোটি টাকা খরচ করা হয়েছিল, ২০১৯-২০ তে তা বেড়ে হয়েছে ১, ৫০,৮৪১ কোটি টাকা। এছাড়াও, ২০১৯-২৯ তে বেসরকারিভাবে বিনিয়োগের পরিমাণ ছিল ২১, ৯২৬ কোটি টাকা।
ভারতমালা পরিযোজনায় সারাদেশে মন্ত্রকের পক্ষ থেকে ৩৫ টি মাল্টি মডেল লজিস্টিকস পার্ক গড়ে তোলার পরিকল্পনা নেওয়া হয়েছে। এই পার্ক গুলি রক্ষণাবেক্ষণের জন্য ন্যাশনাল হাইওয়েজ লজিস্টিকস ম্যানেজমেন্ট লিমিটেড গঠন করা হয়েছে।
এর পাশাপাশি মন্ত্রকের পক্ষ থেকে কয়েকটি বন্দরে পণ্য পরিবহন ব্যবস্থা সচল রাখতে জাতীয় সড়কের সঙ্গে যোগাযোগ স্থাপন করতে সুনির্দিষ্ট কয়েকটি পরিকল্পনা গ্রহণ করা হয়েছে।
ন্যাশনাল হাইওয়ে অথরিটি অফ ইন্ডিয়া বিভিন্ন জাতীয় সড়কের প্রকল্প বাস্তবায়নের জন্য অর্থসংস্থানের উদ্দেশ্যে আগামী পাঁচ বছরে টোল অপারেট ট্রান্সফার মডেলের মাধ্যমে এক লক্ষ কোটি টাকার সংস্থান করতে চায়। এছাড়াও পরিকাঠামোগত উন্নয়নের জন্য তারা একাধিক পরিকল্পনা নিয়েছে।এর মধ্যে রয়েছে বিভিন্ন টোলপ্লাজা গুলি থেকে টোল আদায়ের পরিমাণ নিরূপণের ব্যবস্থা।
আত্মনির্ভর ভারত গঠনের লক্ষ্যে মন্ত্রকের পক্ষ থেকে বেশকিছু পদক্ষেপ গ্রহণ করা হয়েছে। এজন্য ঠিকা সংস্থা থেকে শুরু করে নির্মাণকারী সংস্থা গুলির জন্য বহুবিধ ব্যবস্থা নেওয়া হয়েছে।
মোটরযান আইনের মাধ্যমে মন্ত্রকের পক্ষ থেকে বেশ কিছু গুরুত্বপূর্ণ পদক্ষেপ গ্রহণ করা হয়েছে। মোটর গাড়ির নিবন্ধীকরণ থেকে শুরু করে ড্রাইভিং লাইসেন্স দেওয়ার ক্ষেত্রে সুনির্দিষ্ট কিছু পরিকল্পনা নেওয়া হয়েছে। মন্ত্রকের পক্ষ থেকে বাহন এবং সারথি নামে দুটি পদ্ধতির প্রণয়ন করা হয়েছে। এছাড়াও ই-চালান, এম-পরিবহনের প্রবর্তন করা হয়েছে।
মন্ত্রকের পক্ষ থেকে মোটরযান সংশোধন আইন প্রণয়ন করে পুরাতন ব্যবস্থার বদল ঘটিয়ে নতুন কিছু বিষয়কে প্রাধান্য দেওয়া হয়েছে। পথচারীদের নিরাপত্তার বিষয়টিকেও অগ্রাধিকার দেওয়া হয়েছে। এর পাশাপাশি পর্যটক যানের ক্ষেত্রে টুরিস্ট ভেহিকেলস অথোরাইজেশন এন্ড পারমিট রুলস- ২০২০ প্রণয়ন করা হয়েছে।
এছাড়াও মোটরযানে ফাসট্যাগ লাগানোর কথা বলা হয়েছে।